cyanic-selkie/wikianc huggingface dataset:
সুনামি
বিবরণ
সুনামি যে সবসময়ই বিশাল ঢেউ হয়ে আসে এমনটাও ঠিক নয়। কখনও কখনও এমনও হতে পারে, সমুদ্রের গভীরে থাকাকালীন সুনামির ঢেউটি নৌকার নিচ দিয়ে চলে গেছে অথচ টেরই পাওয়া যায়নি। এর মূল কারণ হলো সমুদ্রের নিচ অনেক গভীর হয়ে থাকে এবং ফুলে উঠা পানি সহজেই স্থিতাবস্থায় আসার মতো তল পায়। কিন্তু সমুদ্র যতই ভূভাগের কাছাকাছি হয়, ততই অগভীর হতে থাকে সমুদ্র, তাই এধরনের ঢেউও চূঁড়ার আকার ধারণ করতে শুরু করে। কিছু কিছু সুনামি ভূভাগের দিকে অগ্রসর হতে হতে ১০০ ফুট (৩০ মিটার) পর্যন্ত উঁচুও হতে পারে। এপর্যন্ত সবচেয়ে বড় সুনামি মাপা হয়েছে ২১২ ফুট উচ্চতার (৬৫ মিটার)।
গভীর জলে সুনামি প্রতি ঘণ্টায় ৬০০ মাইল (১,০০০ কিলোমিটার) গতির হতে পারে। সুনামির ঢেউ সাধারণত একটি হয় না, হয় ধারাবাহিক কয়েকটি, এবং একটি ঢেউয়ের চূঁড়া থেকে আরেকটি ঢেউয়ের চূঁড়ার দূরত্ব ১০০ মাইলের (১৬০ কিমি) মতো হতে পারে। তাই একটি বড় ঢেউ আঘাত করার মোটামুটি ১ ঘণ্টা বা সামান্য বেশি সময় পর দ্বিতীয় আরেকটি এবং আরো ১ ঘণ্টা পর তৃতীয় আরেকটি -এভাবে ঢেউগুলো ভূভাগে এসে আঘাত করতে পারে।
আর্থার কার
আর্থার উইলিয়াম কার (Arthur Carr; জন্ম: ২১ মে, ১৮৯৩ - মৃত্যু: ৭ ফেব্রুয়ারি, ১৯৬৩) সারের মিকলহম এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯২২ থেকে ১৯২৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন আর্থার কার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিং করতেন তিনি।
প্রথম-শ্রেণীর ক্রিকেট
প্রতিশ্রুতিশীল তরুণ ব্যাটসম্যান হিসেবে আবির্ভাব ঘটে আর্থার কারের। ১৯১০ সালে বিদ্যালয়ের ছাত্র অবস্থাতেই নটিংহ্যামশায়ারের পক্ষে প্রথম-শ্রেণীর ক্রিকেটে প্রথম খেলতে নামেন। এরপর থেকে বেশ ভালো খেলতে থাকেন। ফলশ্রুতিতে ১৯১৯ সালে নটিংহ্যামশায়ারের অধিনায়কত্ব লাভ করেন।
১৯৩৪ সালে নটিংহ্যামশায়ারের অধিনায়কত্ব করা থেকে তাকে দূরে সরিয়ে রাখা হয়। এরপর আর কোন প্রথম-শ্রেণীর ক্রিকেট খেলতে আর্থার কারকে দেখা যায়নি।
আর্থার কার তার সমগ্র খেলোয়াড়ী জীবনে ১১ টেস্টে অংশ নিয়ে ১৯.৭৫ গড়ে ২৩৭ রান তুলেছিলেন। প্রথম-শ্রেণীর ক্রিকেটে ৪৬৮ খেলায় ৩১.৫৬ গড়ে ২১০৫১ রান তুলেন। তন্মধ্যে ৪৫টি সেঞ্চুরি করেছেন তিনি। এছাড়াও প্রথম-শ্রেণীর ক্রিকেটে মাঝে-মধ্যে মিডিয়াম পেস বোলিং করতেন। ৩৭.০৯ গড়ে ৩১ উইকেট পেয়েছেন।
আন্তর্জাতিক ক্রিকেট
১৯২২-২৩ মৌসুমে দক্ষিণ আফ্রিকা সফরের জন্য আর্থার কারকে ইংল্যান্ড দলের সদস্য মনোনীত করা হয়। এ সফরেই ২৩ ডিসেম্বর, ১৯২২ তারিখে দক্ষিণ আফ্রিকার বিপক্ষে তার টেস্ট ক্রিকেটে অভিষেক ঘটে।
১৯২৬ সালে অ্যাশেজ সিরিজ খেলার জন্য ইংল্যান্ডে আসে অস্ট্রেলিয়া দল। এ সিরিজে আর্থার কারকে ইংল্যান্ডের দলনেতা হিসেবে দায়িত্ব দেয়া হয়। লিডসে অনুষ্ঠিত তৃতীয় টেস্টে জর্জ ম্যাকাউলিকে মনোনীত করা হয়। ইংরেজ অধিনায়ক আর্থার কার বোধহয় ধারণা করেছিলেন যে, পিচ হয়তোবা স্পিনারদের সহায়তা করবে। অস্ট্রেলীয়রা জর্জ ম্যাকাউলি সম্পর্কে সচেতন ছিল ও তাদের ব্যাটিংয়ে প্রভাব বিস্তার করার কথা ভাবে। টসে জয়লাভের পরও অস্ট্রেলিয়াকে ব্যাটিং করার জন্য আমন্ত্রণ জানিয়েছিলেন। এরপর খেলার প্রথম ওভারেই চার্লি ম্যাককার্টনির ক্যাচ স্লিপে ফেলে দেন। ম্যাককার্টনি মধ্যাহ্নভোজনের পূর্বেই সেঞ্চুরি করেন। অস্ট্রেলিয়া দল ৪৯৪ রানে ইনিংস শেষ করে। দশ নম্বরে ব্যাট হাতে মাঠে নামেন জর্জ ম্যাকাউলি। ইংল্যান্ডের সংগ্রহ তখন ১৮২/৮ ও পরাজয়ের সমূহ আশঙ্কায় ধুকছিল। আক্রমণাত্মক ইনিংস খেলেন ও দশটি চারের মারে ৭৬ রান তুলেন। এ পর্যায়ে জর্জ গিয়ারির সাথে ১০৮ রান তুলে ড্র করান।
সিরিজের চতুর্থ টেস্টে টনসিলে আক্রান্ত হন। পঞ্চম টেস্টে আরোগ্য লাভ করলেও পার্সি চ্যাপম্যানকে অধিনায়ক হিসেবে তার স্থলাভিষিক্ত করা হয়। তিনি এ সিদ্ধান্তে বেশ মনঃক্ষুণ্ণ হন। তবে, ১৯২৯ সালে দক্ষিণ আফ্রিকার বিপক্ষে আরও দুই টেস্টে দলকে শেষবারের মতো নেতৃত্ব দিয়েছিলেন। এরপর থেকেই নটিংহ্যামশায়ারের অধিনায়কত্ব করে অধিকাংশ সময় ইংরেজ কাউন্টি ক্রিকেট প্রতিযোগিতায় প্রভাববিস্তারকারী দলে পরিণত করতে সচেষ্ট ছিলেন।
মূল্যায়ন
১৯৩০ ও পরবর্তী বছরগুলোয় ভবিষ্যতের ইংল্যান্ড দলনেতা ডগলাস জারদিন ও নর্দাম্পটনশায়ারের ফাস্ট-বোলারদ্বয় হ্যারল্ড লারউড ও বিল ভোসকে নিয়ে বডিলাইন বোলিং কৌশল বাস্তবায়নে তৎপর হন। ১৯২৩ সালে উইজডেন কর্তৃক বর্ষসেরা ক্রিকেটার মনোনীত হন তিনি।
৭ ফেব্রুয়ারি, ১৯৬৩ তারিখে ৭০ বছর বয়সে ইয়র্কশায়ারের পশ্চিম উইটন এলাকায় আর্থার কারের দেহাবসান ঘটে।
অলিম্পিকে পাকিস্তান
পাকিস্তান লন্ডনে অনুষ্ঠিত ১৯৪৮ গ্রীষ্মকালীন অলিম্পিক গেমসে প্রথম অংশগ্রহণ, এবং তখন থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে। শুধুমাত্র ১৯৮০ গেমস ছাড়া, যা আমেরিকার নেতৃত্বে বয়কট করেছিল।
শীতকালীন অলিম্পিক গেমসে পাকিস্তান প্রথম অংশগ্রহণ করে ভ্যানকুভারে অনুষ্ঠিত ২০১০ শীতকালীন অলিম্পিকে, সেখানে মোহাম্মদ আব্বাস একমাত্র ক্রীড়াবিদ হিসাবে আলপাইন স্কিইং এর জন্য যোগ্যতা অর্জন করেছিলেন।
পাকিস্তানি ক্রীড়াবিদগণ ১০ টি পদক অর্জন করে, যার ৮ টিই এসেছে পুরুষদের ফিল্ড হকি থেকে। পাকিস্তানের সায়েদ হাদী হায়দার নকভি তায়কোয়ান্দে একটি ব্রোঞ্জ পদক তুলেছিলেন, কিন্তু ক্রীড়াটির পূর্ণ স্টাট্যাস ছিল না, ফলে পদকটি অফিসিয়ালিভাবে স্বীকৃতি পায়নি।
পাকিস্তানের জাতীয় অলিম্পিক কমিটি গঠিত হয় ১৯৪৮ সালে, যা পাকিস্তান অলিম্পিক অ্যাসোসিয়েশন নামে পরিচিত। রোম ১৯৬০ পাকিস্তানের সবচেয়ে সফল অলিম্পিক অভিযান। এ গেমসে পাকিস্তান দুটি পদক অর্জন করে: ফিল্ড হকিতে স্বর্ণ পদক এবং ভারোত্তলোনে ব্রোঞ্জ পদক।
আজ পর্যন্ত পাকিস্তান দুটি একক পদক অর্জন করেছে, যার উভয়টি ব্রোঞ্জ পদক, তার একটি রোম ১৯৬০ গেমসে ভারোত্তলোনে এবং অপরটি ১৯৮৮ সিউলে বক্সিংয়ে।
পশ্চিমবঙ্গ বিধানসভা নির্বাচন, ১৯৬৭
পশ্চিমবঙ্গ বিধানসভা নির্বাচন, ১৯৬৭ অনুষ্ঠিত হয়েছিল ভারতের পশ্চিমবঙ্গ রাজ্যের বিধানসভার ২৮০ জন সদস্যকে নির্বাচিত করার জন্য। অজয় মুখোপাধ্যায়ের নেতৃত্বাধীন যুক্তফ্রন্ট এই নির্বাচনে সংখ্যাগরিষ্ঠ আসনে জয়লাভ করে রাজ্যে প্রথম অ-কংগ্রেসি সরকার গঠন করে।
নির্বাচনোত্তর জোট
অজয় মুখোপাধ্যায়ের নেতৃত্বাধীন যুক্তফ্রন্ট সরকার গঠন করে। এই যুক্তফ্রন্ট ছিল জনগণের সংযুক্ত বামফ্রন্ট (ভারতের কমিউনিস্ট পার্টি, বাংলা কংগ্রেস, সারা ভারত ফরওয়ার্ড ব্লক ও ভারতের বলশেভিক পার্টির নির্বাচনী জোট ) ও সংযুক্ত বামফ্রন্টের (ভারতের কমিউনিস্ট পার্টি (মার্ক্সবাদী), সংযুক্ত সোশ্যালিস্ট পার্টি, সোশ্যালিস্ট ইউনিটি সেন্টার অফ ইন্ডিয়া, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ওয়ার্কার্স পার্টি অফ ইন্ডিয়া ও বিপ্লবী সমাজতন্ত্রী দলের নির্বাচনী জোট ) জোট।
! class="unsortable"| !রাজনৈতিক দল !প্রার্থীসংখ্যা !নির্বাচিত বিধায়ক !প্রাপ্ত ভোট !ভোটের শতকরা হার !আসনসংখ্যার পরিবর্তন
গুরুদাস তালুকদার
গুরুদাস তালুকদার (১৮৯৬–২২ ফেব্রুয়ারি ১৯৮০) একজন স্বাধীনতা সংগ্রামী ও কৃষক নেতা। তার জন্ম হয় বাংলাদেশের রংপুরের পীরগাছাতে।
প্রারম্ভিক জীবন
গুরুদাস তালুকদার সম্পন্ন পরিবারের সন্তান ছিলেন। রংপুর থেকে ম্যাট্রিক পাশ করে কলকাতা মেডিক্যাল কলেজে ভর্তি হন। পড়া সম্পন্ন না করে অসহযোগ আন্দোলনে যোগ দেওয়ায় তার পিতা তাকে সম্পত্তি হতে বঞ্চিত করেন।
স্বাধীনতা সংগ্রামে
১৯২১ সালে দিনাজপুর এলাকায় সক্রিয় কংগ্রেস কর্মী হিসেবে কাজ করতে থাকেন। ১৯২২ থেকে আত্মগোপন অবস্থায় ছিলেন। তার জীবনের মোট ৩৭ বছর কাটে আত্মগোপন অবস্থায় বা জেলবন্দী হয়ে। ত্রিশের দশকের শেষে কমিউনিস্ট মতাদর্শে আগ্রহী হয়ে ভারতের কমিউনিস্ট পার্টি তে যোগ দেন।
তেভাগা আন্দোলন
১৯৪৬-৪৭ সালে রংপুর, দিনাজপুর, রাজসাহী, ঠাকুরগাঁও এলাকায় তেভাগা আন্দোলন তীব্র হলে গুরুদাস তালুকদার ছিলেন সামনের সারিতে। কৃষক জনতার সাথে তার গভীর যোগাযোগ ও হৃদ্যতা ছিল। তাকে সাধারণ কৃষকেরা 'রাজাবাবু' ও সাওঁতালরা 'রাজা মারাং' বলে সম্বোধন করতো। নিজে উচ্চ সামন্তবংশীয় পরিবার থেকে এলেও তেভাগার সংগ্রাম তাকে জননেতার আসন দেয়। মণি সিংহ, কৃষ্ণবিনোদ রায়, সুনীল সেন, ভবানী সেন প্রমুখেরা ছিলেন তার সহকর্মী।
ভাষা, মুক্তিযুদ্ধ ও সাংস্কৃতিক আন্দোলন
১৯৫২ এর ভাষা আন্দোলন থেকে শুরু করে ১৯৭১ এর মুক্তিযুদ্ধকাল প্রতিটি গণ আন্দোলনের সাথে যুক্ত ছিলেন এই বর্ষীয়ান বিপ্লবী। বিভিন্ন সাংস্কৃতিক কর্মকান্ডে নিজেকে যুক্ত রাখেন। শতবর্ষ অতিক্রান্ত দিনাজপুর নাট্য সমিতির সাথে যুক্ত ছিলেন। নাটক ও অভিনয় করেছেন ১৯১৩ - ১৯২০ পর্যন্ত।
মৃত্যু
২২ ফেব্রুয়ারি ১৯৮০ সালে তার মৃত্যু ঘটে।
যমেশ্বর মন্দির
যমেশ্বর বা জেমসওয়ার মন্দিরটি অত্যন্ত প্রাচীন মন্দির যা শিবকে উৎসর্গ করা হয়েছে এবং যম দ্বারা পূজা করা। ভারতবর্ষের ওড়িশা রাজ্যে  ভুবনেশ্বরের কাছে যমেশ্বর পাটনায় এটি অবস্থিত। এটি ওড়িশার শিব মন্দির গুলির মধ্যে অন্যতম শিব মন্দির। ওড়িশার এই শিব     মন্দিরটি ৭০০ থেকে ৬০০ বছরের প্রাচীন।
ইতিহাস
যমেশ্বর বা জেমসওয়ার মন্দিরটি পূর্ব ভারতের ওড়িশা রাজ্যে গড়ে ওঠে শিব পুজার উদ্দেশ্য। মন্দিরটি আজ থেকে প্রায় ৭০০-৬০০ বছর পূর্বে ১৩ তম থেকে ১৪ তম শতাব্দীতে নির্মান করা হয়েছিল। মন্দিরটি নির্মান করেছিল সেই সময়ের পূর্ব গঙ্গা রাজবংশের রাজত্ব কালে রাজ বংশের রাজাদের দ্বারা। মন্দিরটিতে সেই সময় থেকেই ভগবান শিবের পূজা হয়ে আসছে এই মন্দিরে। কথিত আছে এই মন্দিরে যমের দ্বারা শিবের পূজা হয়ে থাকে।
স্থাপত্য
যমেশ্বর মন্দিরটিতে প্রাচীন দেউল স্থাপত্য লক্ষ্য করা যায়। মন্দিরে প্রধানত ভীমানা রেখা দেউল শৈলীতে রয়েছে, জগ মোহন, পাধা দেউল শৈলীতে রয়েছে এবং একটি পৃথক মন্ডপ রয়েছে। মন্দিরের অনেক অংশ প্রাকৃতিক দুর্যোগ দ্বারা ক্ষতিগ্রস্ত হয়েছে। মন্দিরটি  বেলেপাথর দ্বারা নির্মিত। বাইরের প্রকারটি ল্যটেরাইট  দ্বারা নির্মিত। মন্দিরের চারপাশের আইকনগুলির মধ্যে রয়েছে দিক্লালাস, অমর দম্পতি, নায়েক, বিদালাস, ইরিটিক্স, হাতি মিছিল ইত্যাদি।  অভ্যন্তরীণ গড়াগড়ের একটি বৃত্তাকার ইউনিপিথের মধ্যে শিবলিঙ্গকে  ঘিরে রয়েছে।  প্রাচীর  পূর্ব গঙ্গ রাজবংশের সময় ১৩  তম  থেকে ১৪  তম শতাব্দীতে মন্দির নির্মিত হয়েছিল।
মন্দির স্থাপত্য ও শিল্পকলা গুলি রক্ষার চেষ্টা করা হচ্ছে।
উৎসব
এই মন্দিরের সাথে অমিতাভ অবস্থায় প্রধান উৎসব হল যন্তিয়া বা পূজিয়াটিয়া উৎসব যা দস্ত্রিভন ওশা নামে পরিচিত।এই উৎসব খুব জাঁকজম ভাবে পালিত হয় মন্দিরটিতে। অন্য উৎসবগুলি হচ্ছে শিবরাত্রি এবং কার্তিক পূর্ণিমা। এই মন্দিরে সমস্ত সোমবার এবং সংকরানা দিন গুরুত্বপূর্ণ। এই দিনগুলিতে পূজার আয়োজন করা হয়ে থাকে।  ভেরানী নকশার সময় এই মন্দিরটি পরিদর্শন করে এমন সব মানুষকে বলা হয় সকল দুঃখ-কষ্ট থেকে মুক্ত। দুঃখ-কষ্ট থেকে মুক্তির আশায় মানুষ এই মন্দিরের পরিদর্শন করতে আসেন।
মু-নে-ব্ত্সান-পো
অভিষেক
তিব্বত সম্রাট খ্রি-স্রোং-ল্দে-ব্ত্সানের মু-ত্রি-ব্ত্সান-পো, মু-নে-ব্ত্সান-পো, মু-তিগ-ব্ত্সান-পো এবং খ্রি-ল্দে-স্রোং-ব্ত্সান নামক চার পুত্র ছিল। এঁদের মধ্যে বড় মু-ত্রি-ব্ত্সান-পো কম বয়সে মারা যান। খ্রি-স্রোং-ল্দে-ব্ত্সান ৭৯৭ খ্রিষ্টাব্দে সিংহাসনের উত্তরাধিকার তার দ্বিতীয় পুত্র মু-নে-ব্ত্সান-পোকে দিয়ে যান।
রাজত্ব
মু-নে-ব্ত্সান-পোর রাজত্বের সঠিক সময়কাল সম্বন্ধে ঐতিহাসিক তথ্য যথেষ্ট নয়। কোনো কোনো ঐতিহাসিকদের মতে তার রাজত্ব মাত্র দেড় বছর টিকে ছিল। আবার অনেকে মনে করেন যে তিনি ৭৯৭ খ্রিষ্টাব্দ থেকে ৮০৪ খ্রিষ্টাব্দ পর্যন্ত রাজত্ব করেন।
দ্বা ব্ঝেদ গ্রন্থানুসারে মু-নে-ব্ত্সান-পো তার পিতার অন্তিম সংস্কার বোন ধর্মরীতি অনুসারে না করে বৌদ্ধ ধর্মরীতি অনুসারে করেন। তিনি তার রাজত্বে তিনবার সকলের জন্য ভূমি ও সম্পত্তির সমবণ্টনের ব্যর্থ চেষ্টা করেন।
মৃত্যু ও উত্তরাধিকার
মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তার পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভুটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়। এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন।
ঢাকা নার্সিং কলেজ
ঢাকা নার্সিং কলেজ বাংলাদেশের রাজধানী ঢাকা জেলার শাহবাগ থানার ঢাকা মেডিকেল কলেজ ক্যাম্পাসে অবস্থিত একটি সরকারি নার্সিং কলেজ। এটি ১৯৪৭ সালে প্রতিষ্ঠিত হয়। এর পূর্ব নাম ছিল নার্সিং ইনস্টিটিউট, ঢাকা এবং বর্তমান ২০০৮ থেকে এর নাম ঢাকা নার্সিং কলেজ ( ডি এন সি)। যা বর্তমানে বাংলাদেশের শীর্ষস্থানীয় নার্সিং শিক্ষা বিষয়ক শিক্ষাপ্রতিষ্ঠান। এই প্রতিষ্ঠানে হতে স্নাতক পর্যায়ে চার বছর মেয়াদি বি এস সি ইন নার্সিং ও তিন বছর মেয়াদি ডিপ্লোমা ইন মিডওয়াইফারি পর্যায়ে চিকিৎসা বিজ্ঞানের ডিগ্রি প্রদান করা হয়।
পাঠক্রম (কোর্স)
১. ব্যাচেলর অব সায়েন্স ইন নার্সিং। (চার বছরের কোর্স) ২. ডিপ্লোমা ইন মিডওয়াইফারি। (তিন বছরের কোর্স)
হাসপাতাল ভবন
১৯০৪ সালে নবগঠিত পূর্ববঙ্গ ও আসাম প্রদেশের সচিবালয় হিসেবে ভবনটি স্থাপিত হয়। নতুন প্রদেশের স্বল্পস্থায়ী মেয়াদে এটি সচিবালয় হিসেবেও ব্যবহৃত হয়। ১৯২১ সালে যখন ঢাকা বিশ্ববিদ্যালয় তার যাত্রা শুরু করে, ভবনটির কর্তৃত্ব পায় বিশ্ববিদ্যালয় কর্তৃপক্ষ। সেই সময় বিশাল এই ভবনের একপাশে ছিল বিশ্ববিদ্যালয়ের মেডিকেল সেন্টার, একাংশে ছিল ছাত্রদের ডরমেটরি এবং বাকি অংশ কলা অনুষদের প্রশাসনিক শাখা হিসেবে ব্যবহৃত হত। দ্বিতীয় বিশ্বযুদ্ধ শুরু হয়ে গেলে তখন পুরো ভবনটিতেই স্থাপিত হয় ‘আমেরিকান বেস হাসপাতাল’। তবে যুদ্ধ শেষে মার্কিনীরা চলে গেলেও ১০০ শয্যাবিশিষ্ট হাসপাতালটি থেকে যায়।
বৃহৎ এ হাসপাতালের ধারণক্ষমতা ২৫০০। তবে এটি প্রতিদিন প্রায় ৩৫০০ রোগিকে অন্তঃবিভাগে চিকিৎসা দিয়ে যাচ্ছে৷ এছাড়া হাসপাতালের বহির্বিভাগ ও বিশেষায়িত ক্লিনিক গুলোতে অনেক রোগী দৈনিকসেবা নিয়ে থাকে।
স্ব-নোঙর সাসপেনশন সেতু
একটি স্ব-নোঙর সাসপেনশন সেতু একটি সাসপেনশন সেতু যাতে মূল তারগুলি বড় নোঙরগুলির মাধ্যমে স্থলে স্থাপনের পরিবর্তে ডেকের প্রান্তে সংযুক্ত থাকে। উন্নত গিরির উপরে বা অস্থির মৃত্তিকার অঞ্চলে নকশাটি নির্মাণের জন্য উপযুক্ত, কারণ এই সকল স্থানে নোঙর স্থাপন করা বেশ কঠিন কাজ।
স্ব-নোঙর সাসপেনশন (এসএএস) সেতুর সড়কে উপরে সৃষ্টি ভার মূল তারগুলিতে উল্লম্ব ভারকে টান শক্তিকে রূপান্তরিত করে, যা টাওয়ার এবং ডেকে সংক্ষিপ্ত শক্তি দ্বারা প্রতিরোধ করা হয়। যেখানে এটি বৃহত অনুভূমিক শক্তি নোঙর করা কঠিন, সেখানে ব্যবস্থাটি বাহ্যিক নোঙরের প্রয়োজনীয়তা ছাড়াই অভ্যন্তরীণভাবে শক্তির ভারসাম্য বজায় রাখে। এটি একটি আবদ্ধ-খিলান সেতুতে ব্যবহৃত পদ্ধতির মতো, যেখানে খিলানের সদস্য সংকোচন ডেকে টান দিয়ে ভারসাম্যপূর্ণ।
নির্মাণ পদ্ধতি
স্থায়ী কাঠামোর উপর কাজ শুরুর আগে স্ব-নোঙর সাসপেনশন সেতুর প্রকৃতি সংকোচনের প্রবণতা বা আন্ডারডেক আকারে মিথ্যা কাজগুলির অস্থায়ী নির্মাণের প্রয়োজন। এই প্রয়োজনীয়তা কাঠামোর সংজ্ঞায় অন্তর্নিহিত।
তারের নোঙর
ঐতিহ্যবাহী সাসপেনশন সেতুর মতো, মূল তারটি হুটসনভিলে সেতুর ডানদিকের চিত্রের মতো একাধিক সমান্তরাল স্বতন্ত্র তার (আর বিদ্যমান নেই), বা আইবার বা আরও প্রচলিত সংমিশ্রিত তার হতে পারে।
অস্ট্রেলিয়ার প্রধানমন্ত্রী
অস্ট্রেলিয়ার প্রধানমন্ত্রী হলেন অস্ট্রেলিয়া কমনওয়েলথের সরকারপ্রধান। প্রধানমন্ত্রী অস্ট্রেলিয়ার ফেডারেল সরকারের নির্বাহী শাখার প্রধান এবং সংবিধান অনুযায়ী ফেডারেল পার্লামেন্টের কাছে দায়বদ্ধ। প্রধানমন্ত্রী ফেডারেল মন্ত্রিসভা এবং জাতীয় মন্ত্রিসভার সভাপতি এবং ফেডারেল নির্বাহী পরিষদের সদস্য। বর্তমান প্রধানমন্ত্রী হলেন অস্ট্রেলিয়ান লেবার পার্টির অ্যান্টনি আলবেনিজ। তিনি ২৩ মে ২০২২ তারিখে শপথ গ্রহণ করেন।
আনুষ্ঠানিকভাবে গভর্নর-জেনারেল দ্বারা নিযুক্ত, প্রধানমন্ত্রীর ভূমিকা এবং কর্তব্য অস্ট্রেলিয়ার সংবিধান দ্বারা বর্ণিত হয় না, বরং ওয়েস্টমিনিস্টার ব্যবস্থা থেকে উদ্ভূত সাংবিধানিক কনভেনশন দ্বারা সংজ্ঞায়িত করা হয়। প্রধানমন্ত্রী হওয়ার জন্য একজন রাজনীতিবিদকে হাউস অফ রিপ্রেজেন্টেটিভের আস্থা অর্জন করতে সক্ষম হতে হবে। প্রধানমন্ত্রী সাধারণত সংখ্যাগরিষ্ঠ দল বা জোটের নেতা হন। প্রধানমন্ত্রীদের একটি নির্দিষ্ট মেয়াদ থাকে না, তবে একজন ব্যক্তির মেয়াদ সাধারণত শেষ হয় যখন তাদের রাজনৈতিক দল ফেডারেল নির্বাচনে হেরে যায়, অথবা তারা তাদের দলের নেতৃত্ব হারায় বা পদত্যাগ করে।
কার্যনির্বাহী ক্ষমতা আনুষ্ঠানিকভাবে রাজার উপর ন্যস্ত করা হয়। তবে কার্যনির্বাহী ক্ষমতা গভর্নর-জেনারেল প্রয়োগ করেন সরকারের মন্ত্রীদের পরামর্শে। মন্ত্রীরা প্রধানমন্ত্রী কর্তৃক মনোনীত এবং এদের সমন্বয়ে ফেডারেল নির্বাহী পরিষদ গঠিত হয়। সবচেয়ে জ্যেষ্ঠ মন্ত্রীরা ফেডারেল মন্ত্রিসভা গঠন করেন, যার সভাপতিত্ব করেন প্রধানমন্ত্রী। প্রধানমন্ত্রী জাতীয় মন্ত্রিসভা এবং জাতীয় নিরাপত্তা কমিটিরও প্রধান। প্রধানমন্ত্রী ও মন্ত্রিপরিষদ বিভাগ থেকে প্রশাসনিক সহায়তা দেওয়া হয়। প্রধানমন্ত্রীর দুটি সরকারি বাসভবন রয়েছে: ক্যানবেরার লজ এবং সিডনির কিরিবিলি হাউস। এছাড়া সংসদ ভবনে তার নিজস্ব কক্ষ রয়েছে।
এখন পর্যন্ত একত্রিশ জন ব্যক্তি প্রধানমন্ত্রী হিসেবে দায়িত্ব পালন করেছেন। এদের মধ্যে প্রথম ছিলেন এডমন্ড বার্টন। তিনি অস্ট্রেলিয়ায় ব্রিটিশ উপনিবেশগুলির ফেডারেশনের পর ১ জানুয়ারী ১৯০১-এ শপথ গ্রহণ করেন। এখন পর্যন্ত সবচেয়ে দীর্ঘ মেয়াদী প্রধানমন্ত্রী হলেন রবার্ট মেনজিস। তিনি ১৮ বছরেরও বেশি সময় প্রধানমন্ত্রী পদে অধিষ্ঠিত ছিলেন। এছাড়া সবচেয়ে কম সময়ের জন্য প্রধানমন্ত্রী ছিলেন ফ্রাঙ্ক ফোর্ড। যিনি এক সপ্তাহ প্রধানমন্ত্রী পদে দায়িত্ব পালন করেন। প্রধানমন্ত্রীর কাজের মেয়াদের কোন আইনী ধারা নেই। তবে অস্ট্রেলিয়ার সংবিধানে গভর্নর-জেনারেল তত্ত্বাবধায়ক হওয়ার ভিত্তিতে শূন্যপদে উপ-প্রধানমন্ত্রীকে এই পদে অধিষ্ঠিত করবেন বলে উল্লিখিত আছে।
সাংবিধানিক ভিত্তি এবং নিয়োগ
অস্ট্রেলিয়ার প্রধানমন্ত্রী অস্ট্রেলিয়ার সংবিধানের ৬৪ ধারার অধীনে অস্ট্রেলিয়ার গভর্নর-জেনারেল কর্তৃক নিযুক্ত হন। প্রধানমন্ত্রী ফেডারেল এক্সিকিউটিভের পরামর্শে রাজ্যের মন্ত্রী (প্রধানমন্ত্রীর কার্যালয় উল্লেখ করা হয়নি) নিয়োগের ক্ষমতাপ্রাপ্ত। কাউন্সিল, এবং তাদের হাউস অব প্রেজেন্টেটিভস বা সিনেটের সদস্য হতে হবে বা নিয়োগের তিন মাসের মধ্যে সদস্য হতে হবে। প্রধানমন্ত্রী এবং কোষাধ্যক্ষ ঐতিহ্যগতভাবে সংসদের সদস্য। তবে সংবিধানে এমন কোনো বাধ্যবাধকতা নেই। রাজ্যের মন্ত্রী হিসেবে শপথ নেওয়ার আগে, একজন ব্যক্তিকে প্রথমে ফেডারেল এক্সিকিউটিভ কাউন্সিলের সদস্য হিসাবে শপথ নিতে হবে যদি তিনে ইতিমধ্যে সদস্য না থাকেন। ফেডারেল এক্সিকিউটিভ কাউন্সিলের সদস্যপদ ব্যতিক্রমী পরিস্থিতিতে ব্যতীত সদস্যকে দ্য অনারেবল (সাধারণত সংক্ষেপে The Hon ) হিসেবে সম্বোধন করা হয়। কার্যনির্বাহী পরিষদের জ্যেষ্ঠ সদস্যদের নিয়ে অস্ট্রেলিয়ার মন্ত্রিসভা গঠিত হয়।
গভর্নর-জেনারেল প্রধানমন্ত্রীকে শপথবাক্য পাঠ করান এবং তারপরে কার্যালয়ের কমিশন ( লেটার পেটেন্ট ) উপস্থাপন করেন। নির্বাচনে পরাজিত হলে বা পদত্যাগ করলে প্রধানমন্ত্রীকে বলা হয় "কমিশনে হস্তান্তর"। কোনো প্রধানমন্ত্রী পদে থাকা অবস্থায় মারা গেলে বা অক্ষম হয়ে পড়লে বা অন্য কোনো কারণে গভর্নর-জেনারেল কমিশনের অবলুপ্তি ঘটাতে পারেন। মন্ত্রীরা "গভর্নর-জেনারেলের সন্তুষ্টির সময়" (অস্ট্রেলিয়ার সংবিধানের ৬৪ ধারা) পদে অধিষ্ঠিত হন, তাই বাস্তবে, গভর্নর-জেনারেল যেকোনো সময় একজন মন্ত্রীকে বরখাস্ত করতে পারেন, তাদের বরখাস্ত করে লিখিতভাবে অবহিত করেন। কমিশন প্রধানমন্ত্রীর পরামর্শ ব্যতীত তাদের কোন কিছু করার ক্ষমতা নেই এটি সংবিধান অনুযায়ী অবৈধ। সংবিধান অনুসারে, হাউস অফ রিপ্রেজেন্টেটিভস- এর দলগুলির একটি জোটে সংখ্যাগরিষ্ঠ দল বা বৃহত্তম দলের নেতা হলেন প্রধানমন্ত্রী। গভর্নর-জেনারেল এমন একজন প্রধানমন্ত্রীকেও বরখাস্ত করতে পারেন যিনি অস্ট্রেলিয়ান সিনেট সহ পার্লামেন্টের উভয় কক্ষের মাধ্যমে সরকারের সরবরাহ বিল পাস করতে অক্ষম হন, যেমনটি ১৯৭৫ অস্ট্রেলীয় সাংবিধানিক সংকটে হয়েছিল। অন্যান্য ভাষ্যকাররা যুক্তি দেন যে গভর্নর-জেনারেল ১৯৭৫ সালে অনুপযুক্তভাবে এই কাজ করেছিলেন কারণ হুইটলাম এখনও হাউস অব রিপ্রেজেন্টেটিভের আস্থা ধরে রেখেছে, এবং এই পরিস্থিতিতে গভর্নর-জেনারেলের এই ক্ষমতার ব্যবহারের সাধারণভাবে কোন গৃহীত রীতি নেই। যাইহোক, এমন কোন সাংবিধানিক বাধ্যবাধকতা নেই যে প্রধানমন্ত্রী প্রতিনিধি পরিষদে বসবেন, এমনকি ফেডারেল পার্লামেন্টের সদস্য হবেন (সাংবিধানিকভাবে নির্ধারিত তিন মাসের সীমা সাপেক্ষে), যদিও নিয়ম অনুসারে সর্বদা এটি হয়। সিনেট থেকে একজন সদস্যকে প্রধানমন্ত্রী নিযুক্ত করা হয়েছিল। তিনি হলেন জন গর্টন। তিনি পরবর্তীকালে তার সিনেট পদ থেকে পদত্যাগ করেন এবং প্রতিনিধি পরিষদে হিগিন্সের সদস্য হিসেবে নির্বাচিত হন।
প্রধানমন্ত্রীর পদের গুরুত্ব থাকা সত্ত্বেও সংবিধানে কার্যালয়ের নাম উল্লেখ নেই। ওয়েস্টমিনস্টার ব্যবস্থায় কনভেনশনগুলিকে সংবিধানের লেখক কর্তৃক অস্ট্রেলিয়ার সংবিধান যথেষ্ট পরিমাণে প্রবেশ করানো হয়েছে।
নির্বাচনের সময় কিছু সময় বাদ দিয়ে, এমন কয়েকটি ঘটনাও ঘটেছে যেখানে প্রতিনিধি পরিষদে সংখ্যাগরিষ্ঠ দলের নেতা ব্যতীত অন্য কেউ প্রধানমন্ত্রী ছিলেন।
অ্যাভোগাড্রো ধ্রুবক
অ্যাভোগাড্রো ধ্রুবক, যা সাধারণত NA বা L, দ্বারা প্রকাশকরা হয়, হলো আনুপাতিকতা ফ্যাক্টর যা সেই নমুনার মধ্যে পদার্থের পরিমাণের সাথে নমুনার মধ্যে উপাদান কণা (সাধারণত অণু, পরমাণু বা আয়ন) এর সংখ্যার সম্পর্ক। এটি এসআই ধ্রুবক যার 6.022 /মোল।  স্ট্যানিস্লাও ক্যানিজারো এটি ইতালীয় বিজ্ঞানী আমাদিও আভোগাদ্রো এর নামানুসারে এর নামকরণ করে। স্ট্যানিস্লাও ১৮৬০ সালে কার্লসরুহে কংগ্রেসে থাকাকালীন আভোগাদ্রোর মৃত্যুর চার বছর পরে এই সংখ্যাটি ব্যাখ্যা করেছিলেন।
অ্যাভোগাড্রো ধ্রুবকের সাংখ্যিক মান, মাত্রাহীন সংখ্যা, মোল এককে প্রকাশ করা হয়। পুরানো সাহিত্যে, অ্যাভোগাড্রো সংখ্যা N বা N0  দিয়ে প্রকাশ করা হয় এবং যার মান 6.022 ।
ইতিহাস
১৮৬৫ সালে সর্বপ্রথম জোহান জোসেফ লসমিডট্‌ ধ্রুবসংখ্যাটির মান নির্দেশ করেন। তিনি একটি নির্দিষ্ট আয়তনে অণুর সংখ্যা গণনা করার মত একই ধরনের একটি প্রক্রিয়ায় বাতাসের অণুগুলোর গড় ব্যাস নির্ণয় করতে সমর্থ হন। তার সম্মানে একক আয়তনে গ্যাসের অণুর সংখ্যাকে লসমিডট্‌ ধ্রুবক নামকরণ করা হয়েছে যা কিনা অ্যাভোগাড্রো সংখ্যার সাথে সরাসরি সম্পর্কিত।
অ্যাভোগাড্রো সংখ্যার নির্ভুল মান নির্ণয় করা সম্ভব হয় যখন ১৯১০ সালে আমেরিকান পদার্থবিজ্ঞানী রবার্ট মিলিকান একটা ইলেকট্রনের চার্জ পরিমাপ করেন। ১৮৩৪ সালে মাইকেল ফ্যারাডের তড়িৎ বিশ্লেষণ এর গবেষণা গুলো থেকে জানা যায় এক মোল ইলেকট্রনের চার্জ সর্বদা স্থির বা ধ্রুব, যাকে বলা হয় ১ ফ্যারাডে। এক মোল ইলেকট্রনের চার্জকে একটা ইলেকট্রনের চার্জ দিয়ে ভাগ করে অ্যাভোগাড্রো সংখ্যার মান নির্ণয় করা যায়।
পেরিন মূলত অক্সিজেনের এক গ্রাম অণুতে বিদ্যমান অণুর সংখ্যাকেই অ্যাভোগাড্রো সংখ্যা (N) নামকরণের প্রস্তাব করেছিলেন, যেটা এখনো ব্যাপকভাবে ব্যবহৃত হয়, বিশেষত প্রাথমিক গবেষণা কাজ গুলোতে। পরবর্তীকালে ১৯৭১ সালে যখন পরিমাপের আন্তর্জাতিক একক (SI) এ মোল কে একটি মৌলিক এককে রূপান্তর করা হল তখন এর নাম পরিবর্তন করে অ্যাভোগাড্রো ধ্রুবক (NA) রাখা হয়, যা কোন বস্তুতে উপস্থিত পদার্থের পরিমাণ প্রকাশ করে এবং পরিমাপের মাত্রার উপর নির্ভর করে না। এই স্বীকৃতির ফলে অ্যাভোগাড্রো সংখ্যা (NA) আর একটি বিশুদ্ধ সংখ্যা নয়, এর একক রয়েছে যা হচ্ছে মোলের বিপরীত রাশি (মোল−1)। যদিও পদার্থের পরিমাণ প্রকাশে সাধারণত মোলই ব্যবহৃত হয়, অ্যাভোগাড্রো সংখ্যাকে আরো কিছু এককের মাধ্যমেও প্রকাশ করা হয়, যেমন পাউন্ড মোল (lb-mol) কিংবা আউন্স মোল (oz-mol)।
২০১৮-এ বাংলাদেশ
২০১৮-এ বাংলাদেশে সংগঠিত হওয়া ঘটনাবলীর সংক্ষিপ্ত সার এটি।
স্বস্তিক সংকেত
স্বস্তিক সংকেত হলো বাংলা ভাষার একটি অ্যাডভেঞ্চার থ্রিলার চলচ্চিত্র, যা দেবারতি মুখোপাধ্যায়ের উপন্যাস নরক সংকেত অবলম্বনে নির্মিত এবং সায়ন্তন ঘোষাল পরিচালিত। চলচ্চিত্রটি ২০২২ সালের ২১ জানুয়ারি এসকে মুভিজের ব্যানারে মুক্তি পায়।
হেলমেট
thumb|সাইকেল চালনার হেলমেট পরিহিত একজন মহিলা হেলমেট মাথার সুরক্ষার জন্য ব্যবহৃত একধরনের শিরোস্ত্রাণ বা মাথার বর্ম বিশেষ। হেলমেট মাথাকে বাইরের আঘাত থেকে রক্ষা করে। কিছু কিছু ক্ষেত্রে আনুষ্ঠানিকতা বা প্রতিকী হেলমেটও ব্যবহৃত হয় যে সবে মাথার সুরক্ষার কোন ব্যবস্থা থাকে না (যেমন: ইংরেজ পুলিশদের ব্যবহৃত হেলমেট)। সর্বপ্রথম খ্রিস্টপূর্ব ৯০০ সালে অ্যাসিরীয় সৈন্যদের হেলমেট ব্যবহারের কথা জানা যায়। এই হেলমেট গুলো মোটা চামড়া বা ব্রোঞ্জ দিয়ে তৈরি করা হতো এবং যুদ্ধক্ষেত্রে ভোঁতা বস্তু, তলোয়ার ও তীরের আঘাত থেকে মাথার সুরক্ষার জন্য ব্যবহার করা হতো। সৈন্যরা এখনও হেলমেট ব্যবহার করে, কিন্তু এখনকার হেলমেটগুলো সাধারণত প্লাস্টিক বা এ জাতীয় হালকা উপাদান দিয়ে তৈরি করা হয়। আধুনিক সমাজে মোটরসাইকেল ও বাইসাইকেল আরোহীরা, ভবন নির্মাণ শ্রমিকেরা ও দমকল বাহিনীর সদস্যরা হেলমেট বা প্রতিরক্ষামূলক শিরোস্ত্রাণ ব্যবহার করেন।
সুবাকি নেকোই
সুবাকি নেকোই (猫井 椿, নেকোই সুবাকি), যিনি পূর্বে মিক নেকোই বা নেকোই মিকু নামে পরিচিত ছিলেন, তিনি একজন সুপরিচিত মাঙ্গাকা এবং মহিলা মাঙ্গা রচয়িতার দল ক্ল্যাম্পের অন্যতম গুরুত্বপূর্ন সদস্য। তিনি সহ-পরিচালক হিসাবে কাজ করেন। দলে তার দায়িত্ব হল স্ক্রিনটোন প্রয়োগ করা এবং মাঙ্গার জন্য সংগৃহিত চিত্রগুলি সংশোধন করা।  এছাড়াও তিনি লিগ্যাল ড্রাগ, দ্য ওয়ান আই লাভ, উইশ, সুকি এবং এক্স এক্স এক্স হোলিকের প্রধান শিল্পী ছিলেন (এই ভূমিকা যা সাধারণত মোকোনার আওতায় পড়ে)। -এর এক্স এক্স হোলিকের শিল্পী হিসাবে তিনি পুরুষ চরিত্রগুলি আঁকার দায়িত্ব ছিলেন এবং মোকোনা মহিলা চরিত্রগুলি আঁকার ভার গ্রহন করেছিলেন৷
সুবাকি নেকোই ২১ জানুয়ারি, ১৯৬৯ সালে জাপানের কিয়োটো শহরে জন্মগ্রহন করেন।
তিনি আগে মিক নেকোই নামে পরিচিত ছিলেন। ২০০৪ সালে ক্ল্যাম্পের পনের তম বর্ষপূর্তিতে তিনি এবং ক্ল্যাম্পের অন্য তিনজন সদস্য তাদের নাম পরিবর্তন করেছিলেন। শোনা যায় যে বর্তমানে তারা তাদের নতুন পরিকল্পনায় চেষ্টা বাস্তবায়িত করতে ব্যস্ত আছেন। পরবর্তীকালে একটি সাক্ষাত্কারে, আগেহা ওহকাওয়া বলেছিলেন যে নেকোইয়ের নাম পরিবর্তন করার পিছনে কারণ ছিল এই যে নেকোই বারংবার এই মন্তব্য শুনে ক্লান্ত হয়ে পড়েছিলেন যে তার নাম মিক জ্যাগারের সমতুল্য। সম্ভবত সেই কারনেই তিনি তার নাম পরিবর্তন করেছিলেন এবং তার নতুন নাম রাখেন সুবাকি নেকোই।
মোহম্মদ সামির হোসেন
মোহাম্মদ সামির হোসেন (জন্ম ২৮ নভেম্বর ১৯৭৬) নিউজিল্যান্ডে বসবাসকারী একজন বাংলাদেশী তাত্ত্বিক যিনি মৃত্যু উদ্বেগ গবেষণার ক্ষেত্রে কয়েকজন মুসলিম বিজ্ঞানীর একজন তিনি বাংলাদেশে বৈজ্ঞানিক থ্যানাটোলজি (মৃত্যুর বৈজ্ঞানিক অধ্যয়ন) এবং আধ্যাত্মিক মনোরোগবিদ্যা প্রবর্তনের পথপ্রদর্শক চিকিৎসক।  এছাড়াও তিনি মৃত্যু সমন্বয় সম্পর্কিত একাধিক তাত্ত্বিক বইয়ের লেখক।
আত্মা উপনিষদ
আত্মা উপনিষদ (आत्मा उपनिषत्; ) হল সংস্কৃত ভাষায় লিখিত হিন্দুধর্মের একটি ক্ষুদ্র উপনিষদ। পাঠ্যটি অথর্ববেদের সাথে যুক্ত, এবং  সামান্য উপনিষদ হিসেবে শ্রেণীবদ্ধ।
উপনিষদ তিন প্রকারের আত্ম (আত্মা) বর্ণনা করে: বাহ্য-আত্মা বা বাহ্যিক আত্ম (দেহ), অন্তর-আত্মা বা অন্তর্নিহিত আত্মা (ব্যক্তি আত্মা) এবং পরম-আত্মা বা সর্বোচ্চ আত্ম (ব্রহ্ম, পুরুষ)। পাঠ্যটি দাবি করে যে যোগের সময়, একজনকে অবশ্যই ধ্যান করতে হবে, নিজের মতো সর্বোচ্চ আত্মের উপর যা অংশহীন, দাগহীন, পরিবর্তনহীন, ইচ্ছাহীন, বর্ণনাতীত, সর্ব-অনুপ্রবেশকারী।
পাঠটিকে আত্মোপনিষদ হিসেবেও উল্লেখ করা হয়। মুক্তিকা ক্রমের ১০৮টি উপনিষদের তেলেগু ভাষার সংকলনে, রাম কর্তৃক হনুমানকে বর্ণিত, এটি ৭৬ নম্বরে তালিকাভুক্ত করা হয়েছে। এটি শরীর, মন, আত্মা ও পরমাত্মা সম্পর্কে বৈদিক ঋষি অঙ্গিরার উপদেশ হিসেবে উপস্থাপিত হয়েছে।
এম-১৩০ (মিশিগান হাইওয়ে)
এম-১৩০ (মিশিগান হাইওয়ে) যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি এম-৫০ থেকে শুরু হয়ে রিভার রেইজিন হয়ে মনরো নদী বরাবর চলতে থাকে। তারপর আস্তে আস্তে দক্ষিণ দিকে মোড় নেয়। রাস্তাটি ১৯২৯ সালে তৈরী করা হয়। এরপর ১৯৫৫ সালে রাস্তাটির নামকরণ বাতিল করা হয়। ১৯৩৮ সালের দিক এটি একটি স্পার রুট হিসেবে ব্যবহৃত হতো। পরবর্তীতে ১৯৩৮ সালেই একে মহাসড়ক থেকে বাতিল করা হয়। বর্তমানে দু’টি রাস্তার নিয়ন্ত্রণই স্থানীয় প্রশাসকদের হাতে রয়েছে।
রাস্তার বিবরণ
রাস্তাটি এম-৫০ থেকে শুরু হয়, যা কিনা আইডা এবং মেইবি এলাকায় অবস্থিত। তারপর এটি ওই এলাকা ধরে চলতে থাকে। তাছাড়া এম-১৩০ যাত্রাপথে রিভার বেইজিন এবং মনরো নদী অতিক্রম করে। রাস্তাটি নদীর উত্তর তীর ধরে চলতে থাকে। এভাবেই মনরোতে পৌছায়। সর্বশেষ রাস্তাটি ইউএস ২৪ এ গিয়ে শেষ হয়।
ইতিহাস
১৯২৯ সালে এম-১৩০ কে কমিশন করা হয়। ঐ সময়, ইউএস ২৩ আইডা-মেইবি সড়কের পরে ছিল। পরে এম-১৩০  দক্ষিণাঞ্চলীয় ইউএস ২৩ পর্যন্ত বর্ধিত করা হয়   এবং তখন এটি এম-৫০ এর সাথে মিলিত হয়। রাস্তাটিকে স্থানীয় নিয়ন্ত্রণে নেওয়া হয় ১৯৫৫ সালের দিকে।
স্পার রুট
পুরো রাস্তাটি মনরো কাউন্টিতে অবস্থিত। স্পার এম-১৩০, একটি স্পার রাস্তা হিসাবে প্রায় ১.১ মাইল (১.৮ কি.মি.) দক্ষিণে কোস্টার রোডের দিকে চলে আইজ এবং মেইবি এলাকা অতিক্রম করে। মেইন লাইন এম-১৩০  স্পার লাইনের সমান্তরালে চলে  নদীর উত্তর তীর অতিক্রম করে। রাস্তাটি ১৯৩৮ সালে নামকরণ করা হয়েছিল। এবং বর্তমানে এটি স্থানীয় প্রশাসনের অধীনে রয়েছে।
আয়োনীয় সাগর
thumb|300px|মানচিত্রে আয়োনীয় সাগর আয়োনীয় সাগর ভূমধ্যসাগরের একটি অংশ। এটি গ্রিস ও আলবেনিয়াকে ইতালি এবং সিসিলি দ্বীপ থেকে পৃথক করেছে। আয়োনীয় সাগর ওত্রান্তো প্রণালীর মাধ্যমে উত্তরে আড্রিয়াটিক সাগরের সাথে যুক্ত। সাগরটির একটি অংশ ইতালির দক্ষিণ উপকূলে বেশ কিছু দূর গভীরে প্রবেশ করেছে, যার নাম তারান্তো উপসাগর। গ্রিসের কোরিন্থ উপসাগরটিও আয়োনীয় সাগরের অংশ।
ফাওয়াজ টি উলাবি
ফাওয়াজ টি উলাবি মিশিগান বিশ্ববিদ্যালয়ের তড়িত প্রকৌশল ও কম্পিউটার বিজ্ঞানের অধ্যাপক।
জীবনী
উলাবি আমেরিকান ইউনিভার্সিটি অব বৈরুত থেকে পদার্থবিজ্ঞানে ১৯৬৪ সালে বিএসসি ডিগ্রি লাভ করেন। তিনি ইউনিভার্সিটি অব টেক্সাস অ্যাট অস্টিন থেকে তড়িত প্রকৌশলে ১৯৬৮ সালে পিএইচডি ডিগ্রি অর্জন করেন। কানসাস বিশ্ববিদ্যালয়ে শিক্ষকতার পর তিনি ১৯৮০ এর দশকের মাঝামাঝি সময়ে মিশিগান বিশ্ববিদ্যালয়এর তড়িত প্রকৌশল ও কম্পিউটার বিজ্ঞানের অধ্যাপক হিসেবে যোগদান করেন।
রসুলপুর নদী
রসুলপুর নদী হল ভারতের পশ্চিমঙ্গ রাজ্যের উপকূলবর্তী একটি নদী। এই নদী হুগথি নদীর একটি উপনদী। এই নদীটি পশ্চিম মেদিনীপুর ও পূর্ব মেদিনীপুর জেলার মধ্য দিয়ে প্রবাহিত হয়েছে। বাগদা নদীটি কালিনগর পর্যন্ত প্রবাহের পর এটি রসুলপুর নদী নামে প্রবাাহহিত হয়েছে। এই উপনদী গুলি হল- ইটাবেরিয়া খাল, মুগবেরিয়া খাল, পালাবন খাল। নদীটি কাওয়াখালি লাইট হাউজ বা বাতিঘরের কাছে সাগর দ্বীপের বিপরীতে হুগলি নদীতে মিলিত হয়েছে ।
ক্রিকেট অ্যাসোসিয়েশন অব বেঙ্গল
ক্রিকেট অ্যাসোসিয়েশন অব বেঙ্গল বা বাংলা ক্রিকেট সংস্থা হল পশ্চিমবঙ্গ রাজ্যের ক্রিকেট নিয়ন্ত্রক সংস্থা। রাজ্যে ক্রিকেটের উন্নতির জন্য এই সংস্থা বহু প্রতিযোগিতা আয়োজন করে থাকে। ২০১৫ থেকে ২০১৯ পর্যন্ত কিংবদন্তি ক্রিকেটার সৌরভ গাঙ্গুলী এই সংস্থার প্রেসিডেন্ট ছিলেন। পরে বিসিসিআই-এর প্রেসিডেন্ট হবার পর থেকে অভিষেক ডালমিয়া প্রেসিডেন্ট হন।
পশ্চিমবঙ্গ রাজ্য টি২০ ক্রিকেট ফেডারেশন
১৮টি জেলা ক্রিকেট অ্যাসোসিয়েশন এই সংস্থার অন্তর্ভুক্ত। এছাড়া ১৭৪টি ক্লাবও এর সাথে জড়িত।
গুগল লেন্স
গুগল লেন্স হল গুগল দ্বারা বিকাশিত একটি চিত্র শনাক্তকরণ প্রযুক্তি, এটি একটি নিউরাল নেটওয়ার্কের উপর ভিত্তি করে ভিজ্যুয়াল বিশ্লেষণ ব্যবহার করে শনাক্ত করা বস্তুর সাথে সম্পর্কিত প্রাসঙ্গিক তথ্য আনতে ডিজাইন করা হয়েছে। গুগল আই / ও ২০১৭ এর সময় প্রথম ঘোষণা করা হয়েছিল, এটি প্রথমে একটি স্বতন্ত্র অ্যাপ হিসাবে সরবরাহ করা হয়েছিল, পরে অ্যান্ড্রয়েডের স্ট্যান্ডার্ড ক্যামেরা অ্যাপে একীভূত করা হয়েছিল।
বৈশিষ্ট্য
ফোনের ক্যামেরাকে কোনো বস্তুর দিকে নির্দেশ করার সময়, গুগল লেন্স বারকোড, কিউআর কোড, লেবেল এবং পাঠ্য পড়ে বস্তুটিকে সনাক্ত করার চেষ্টা করবে এবং প্রাসঙ্গিক অনুসন্ধান ফলাফল, ওয়েব পৃষ্ঠা এবং তথ্য দেখাবে। উদাহরণস্বরূপ, নেটওয়ার্কের নাম এবং পাসওয়ার্ড সহ একটি Wi-Fi লেবেলে ডিভাইসের ক্যামেরা নির্দেশ করার সময়, এটি স্বয়ংক্রিয়ভাবে স্ক্যান করা ওয়াই-ফাই নেটওয়ার্কের সাথে সংযুক্ত হবে৷ লেন্স গুগল ফটোজ এবং গুগল অ্যাসিস্ট্যান্ট অ্যাপের সাথেও একীভূত। পরিষেবাটি Google Goggles- এর অনুরূপ, একটি পূর্ববর্তী অ্যাপ যা একইভাবে কাজ করেছিল কিন্তু কম ক্ষমতা সহ৷ লেন্স আরও উন্নত ডিপ লার্নিং রুটিন ব্যবহার করে শনাক্তকরণ ক্ষমতাকে শক্তিশালী করার জন্য, অন্যান্য অ্যাপের মতো যেমন Bixby Vision (2016-এর পরে প্রকাশিত স্যামসাং ডিভাইসগুলির জন্য) এবং চিত্র বিশ্লেষণ টুলসেট ( গুগল প্লে তে উপলব্ধ); গুগল আই/ও ২০১৯ এর সময়, গুগল চারটি নতুন বৈশিষ্ট্য ঘোষণা করেছে। সফ্টওয়্যারটি একটি মেনুতে আইটেমগুলি চিনতে এবং সুপারিশ করতে সক্ষম হবে। এটিতে টিপস এবং বিভক্ত বিল গণনা করার ক্ষমতা থাকবে, একটি রেসিপি থেকে খাবারগুলি কীভাবে প্রস্তুত করা যায় তা দেখাতে এবং পাঠ্য-থেকে-স্পীচ ব্যবহার করতে পারে৷
উপস্থিতি
গুগল আনুষ্ঠানিকভাবে 4 অক্টোবর, 2017-এ Google পিক্সেল 2 -এ প্রি-ইনস্টল করা অ্যাপ প্রিভিউ সহ Google Lens চালু করেছে। 2017 সালের নভেম্বরে, ফিচারটি পিক্সেল এবং পিক্সেল 2 ফোনের জন্য গুগল অ্যাসিস্ট্যান্টে চালু করা শুরু হয়েছিল। পিক্সেল ফোনের জন্য Google ফটো অ্যাপে লেন্সের একটি পূর্বরূপ প্রয়োগ করা হয়েছে। 5 মার্চ, 2018-এ, Google আনুষ্ঠানিকভাবে নন-পিক্সেল ফোনে Google Photos-এ Google Lens প্রকাশ করেছে। Google ফটোর iOS সংস্করণে লেন্সের জন্য সমর্থন 15 মার্চ, 2018-এ তৈরি করা হয়েছিল। মে 2018 এর শুরুতে, Google Lens Google অ্যাসিস্ট্যান্টের মধ্যে OnePlus ডিভাইসে উপলব্ধ করা হয়েছিল, সেইসাথে বিভিন্ন Android ফোনের ক্যামেরা অ্যাপে একত্রিত করা হয়েছিল। 2018 সালের জুন মাসে Google Play-তে একটি স্বতন্ত্র Google Lens অ্যাপ উপলব্ধ করা হয়েছিল। ডিভাইস সমর্থন সীমিত, যদিও এটি স্পষ্ট নয় যে কোন ডিভাইসগুলি সমর্থিত নয় বা কেন। এটির জন্য Android Marshmallow (6.0) বা নতুন প্রয়োজন৷ 10 ডিসেম্বর, 2018-এ, Google iOS-এর জন্য Google অ্যাপে লেন্স ভিজ্যুয়াল সার্চ বৈশিষ্ট্যটি চালু করেছে। 2022 সালে, Google Lens ধীরে ধীরে Google Images- এর বিপরীত চিত্র অনুসন্ধান কার্যকারিতা প্রতিস্থাপন করেছে।
তথ্যসূত্র
<references group="" responsive="1">
হেমাডিন
থাম্ব|800×600 পিক্সেল|একটি অ্যান্টিকোয়াগুল্যান্ট বৈশিষ্ট্যসম্পন্ন হেমাডিনের ত্রিমাত্রিক চিত্র
হেমাডিন(Haemadin) হল একটি অ্যান্টিকোয়াগুল্যান্ট পেপটাইড ভারতীয় জোঁক, হেমাডিপসা সিলভেস্ট্রিস দ্বারা সংশ্লেষিত। এটি পাঁচটি সংক্ষিপ্ত বিটা-স্ট্র্যান্ড (বিটা ১-বিটা ৫) নিয়ে গঠিত একটি সেকেন্ডারি স্ট্রাকচার গ্রহণ করে, যা দুটি এন্টিপ্যারালাল বিকৃত শীট একে অপরের মুখোমুখি বিটা ১-বিটা ৪-বিটা ৫ এবং বিটা ২-বিটা ৩ দ্বারা গঠিত। এই বিটা-স্যান্ডউইচ একটি [১-২, ৩-৫, ৪-৬] ডাইসালফাইড জোড়ায় সাজানো ছয়টি ঘেরা সিস্টাইন দ্বারা স্থিতিশীল হয় যার ফলে একটি ডিসালফাইড সমৃদ্ধ হয় হাইড্রোফোবিক কোর যা মূলত বাল্ক দ্রাবক-এর কাছে অপ্রাপ্য। ডাইসালফাইড বন্ড [৩-৫] এবং [৪-৬] এর কাছাকাছি অবস্থান হেমাডিনকে চারটি স্বতন্ত্র লুপ-এ সংগঠিত করে। এই ডোমেন-এর এন-টার্মিনাল সেগমেন্ট থ্রম্বিন-এর সক্রিয় সাইট সাথে আবদ্ধ হয়, এটিকে বাধা দেয়।
হেমাডিন (এমইআরওপিএস আই১৪.০০২) একটি সুপারফ্যামিলি (এমইআরওপিএস আইএম) প্রোটিজ ইনহিবিটরস এর অন্তর্গত যার মধ্যে হিরুডিন (এমইআরওপিএস আই১৪.০০১) এবং অ্যান্টিস্ট্যাসিন (এমইআরওপিএস আই১৫) অন্তর্ভুক্ত রয়েছে।
তথ্যসূত্র
বিভাগ:প্রোটিন ডোমেইন
লিন্ডসে উইয়ার
গর্ডন লিন্ডসে উইয়ার (Lindsay Weir; জন্ম: ২ জুন, ১৯০৮ - মৃত্যু: ৩১ অক্টোবর, ২০০৩) অকল্যান্ডে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৭ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন ‘ড্যাড উইয়ার’ ডাকনামে পরিচিত লিন্ডসে উইয়ার।
ঘরোয়া ক্রিকেট
অকল্যান্ডে লিন্ডসে উইয়ারের জন্ম। ১৯২৭-২৮ মৌসুম থেকে ১৯৪৬-৪৭ মৌসুম পর্যন্ত অকল্যান্ডের পক্ষে প্রথম-শ্রেণীর খেলোয়াড়ী জীবন চলমান ছিল তার। এ সময়ে ১০টি সেঞ্চুরিসহ ১০৭ উইকেট লাভে স্বীয় দক্ষতা প্রদর্শন করেছিলেন লিন্ডসে উইয়ার।
আন্তর্জাতিক ক্রিকেট
সমগ্র খেলোয়াড়ী জীবনে ১১টি টেস্টে অংশগ্রহণের সুযোগ পেয়েছিলেন লিন্ডসে উইয়ার। ২৪ জানুয়ারি, ১৯৩০ তারিখে ওয়েলিংটনে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৯৩৭ তারিখে একই দলের বিপক্ষে ওভালে সর্বশেষ টেস্টে অংশ নেন তিনি।
১৯৩০ সালে এমসিসি দল নিউজিল্যান্ড গমন করে। সিরিজের প্রথম টেস্টে নিউজিল্যান্ডের সদস্যরূপে তাকে অন্তর্ভুক্ত করা হয়নি। পরবর্তীতে বাদ-বাকি তিন টেস্টে লিন্ডসে উইয়ারকে দলে রাখা হয়েছিল। ১৯৩১ সালে নিউজিল্যান্ড দলের সাথে ইংল্যান্ড গমন করেন। ইংল্যান্ডের মাটিতে প্রভূতঃ সফলতা পান তিনি। ঐ সফরে ২৫.৮৭ গড়ে ১০৩৫ রান তুলেন। তন্মধ্যে, টেস্টে ২৪.০০ গড়ে ৯৬ রান তুলেছিলেন। স্ব-গৃহে প্রত্যাবর্তন করে ১৯৩২ সালে দক্ষিণ আফ্রিকার বিপক্ষে দুই টেস্ট ও ১৯৩৩ সালে ইংল্যান্ডের বিপক্ষে তিন টেস্টে খেলেন। ১৯৩৫-৩৬ মৌসুমে এমসিসির বিপক্ষে সিরিজে অংশ নেয়া থেকে তাকে বিরত রাখা হয়। তবে, ১৯৩৭ সালে ওভালের শেষ টেস্টে অংশ নেয়ার জন্যে তাকে দলে খেলার জন্যে আমন্ত্রণ জানানো হয়। ছয় বছর পূর্বের ন্যায় ১৯৩৭ সালের দলের নড়বড়ে ভিত্তির পাশাপাশি ভেজা আবহাওয়া ও অরক্ষিত পিচে তিনিও ভালো খেলা উপহার দিতে পারেননি। ফলে, শীর্ষ ব্যাটসম্যানের মর্যাদা হারান। সমগ্র খেলোয়াড়ী জীবনে তিনটি অর্ধ-শতরান ও সাতটি টেস্ট উইকেট পেয়েছিলেন।
খেলার ধরন
পরিচ্ছন্ন স্ট্রোক খেলায় পারদর্শী ছিলেন তিনি। শৈশবকালেই তিনি তিনি চুলবিহীন অবস্থায় থাকেন। দলীয় সঙ্গীদের সাথে তুলনান্তে বয়স্ক বলে মনে হতো। ফলশ্রুতিতে, ড্যাড উইয়ার ডাকনামে পরিচিত হন। মৃত্যু পূর্ব-পর্যন্ত তিনি বিশ্বের বয়োঃজ্যেষ্ঠ টেস্ট ক্রিকেটারের সম্মাননা পেয়েছিলেন।
ডানহাতি ব্যাটসম্যান ও ডানহাতি মিডিয়াম পেস বোলিং করতেন তিনি। ক্রিকেট খেলার পাশাপাশি রাগবি ফুটবলেও পারদর্শী ছিলেন। অকল্যান্ড রাগবি ইউনিয়ন দলের পক্ষে নয়টি প্রথম-শ্রেণীর খেলায় ফ্লাই হাফ অবস্থানে খেলেন।
অবসর
দ্বিতীয় বিশ্বযুদ্ধ শেষে অকল্যান্ডে ১২ বছর বয়সী কিশোরদের ব্রাবিন কাপ প্রতিযোগিতায় দল নির্বাচক ও কোচের দায়িত্বে ছিলেন। অকল্যান্ডভিত্তিক মাউন্ট আলবার্ট গ্রামার স্কুলে ইংরেজি বিষয় শেখানোর পাশাপাশি রাগবি ও ক্রিকেট খেলায় প্রশিক্ষণ দিতেন।
২০০১ সালে ইংরেজ ক্রিকেটার আল্ফ গোভারের দেহাবসানের পর তিনি বয়োঃজ্যেষ্ঠ টেস্ট ক্রিকেটারের মর্যাদার অধিকারী হন। ১৯৩৭ সালে ওভালে তার দলের বিপক্ষে তিনি খেলেছিলেন। ৩১ অক্টোবর, ২০০৩ তারিখে অকল্যান্ডে লিন্ডসে উইয়ারের দেহাবসানের ফলে ভারতীয় ক্রিকেটার এম জে গোপালন প্রবীণতম টেস্ট ক্রিকেটারের মর্যাদা পাচ্ছেন। তার ভ্রাতা ফ্রাঙ্ক উইয়ার অকল্যান্ডের পক্ষে প্রথম-শ্রেণীর ক্রিকেটে অংশ নিয়েছেন।
মিঠাপুকুর বড় মসজিদ
মিঠাপুকুর বড় মসজিদ (মিঠাপুকুর তিন কাতারের মসজিদ) বাংলাদেশের রংপুর বিভাগে অবস্থিত একটি প্রাচীন মসজিদ। এটি মূলত রংপুর জেলার মিঠাপুকুর উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ধারণা করা হয় মোঘল আমলের শেষের দিকে তৈরি।
অবস্থান
রংপুর শহর থেকে ২৪ কিলোমিটার দক্ষিণে ও রংপুর-বগুড়া মহাসড়কের উপর অবস্থিত এই মসজিদ। রংপুর থেকে এখানে আসতে হলে আপনাকে প্রথমে বাস বা অটো রিক্সা করে গড়ের মাথা নামক জায়গায় আসতে হবে । এখানে আসার পর পশ্চিম দিকে যে রাস্তাটি চলে গেছে বিরামপুর ও দিনাজপুর সেই রাস্তা ধরে হেটে গেলে ৫ মিনিট আর যানবাহন যেমন রিক্সায় গেলে ২ মিনিটেই যেতে পারবেন মিঠা পুকুর বড় মসজিদে । রাস্তা থেকেই বাম দিকে বা দক্ষিণ দিকে তাকালেই দেখতে পারবেন এই সুন্দর মসজিদটি ।
মিঠাপুকুর নামক উপজেলা সদরে এ মসজিদটি অবস্থিত বলে একে মিঠাপুকুর বড় মসজিদ বলে ।
সংক্ষিপ্ত বর্ণনা
আয়তাকার তিন গম্বুজ বিশিষ্ট এ মসজিদের পরিমাপ ১০.৬৬ মিঃ। এ মসজিদের সম্মুখে প্রাচীরবেষ্টিত অঙ্গনের পূর্ব পাশের মধ্যবর্তী স্থানে বাংলাদেশের নিজস্ব স্থাপত্য বৈশিষ্ট্যের দোচালা পদ্ধতিতে নির্মিত অপূর্ব প্রবেশ তোরণ ও মসজিদের চার কোণে চারটি কর্ণার টাওয়ার যা ছাদের কিনারা থেকে বেশ ওপরে উঠে ছোট গম্বুজের মতো কিউপোলা আকারে শেষ হয়েছ। আয়তাকার মসজিদটি দুইটি ল্যাটারাল খিলানের সাহায্যে তিন ভাগে ভাগ করে ওপরে তিনটি অর্ধ গোলাকার গম্বুজ নির্মাণ করা হয়েছে।মসজিদের পূর্ব দেয়ালে তিনটি প্রবেশপথ এবং উত্তর ও দক্ষিণে একটি করে মোট পাঁচটি প্রবেশপথ রয়েছে। তিনটি মিহরাব,মসজিদের সম্মুখের দেয়াল,প্যারাপেট দেয়াল ও গম্বুজের ড্রামসমূহ সুন্দর প্যানেল, লতাপাতা, ফুল জ্যামিতিক নক্সা ও সাপের ফনাসদৃশ নক্সা দ্বারা অলংকৃত। মসজিদের সম্মুখের দেয়ালের শিলালিপি থেকে জানা যায় জনৈক শেখ মোহাম্মদ সাবেরের পুত্র শেখ মোহাম্মদ আছের কর্তৃক ১২২৬ হিজরীতে (১৮১০ খ্রিঃ) মসজিদটি নির্মিত।
বিবরণ
পাকা সড়কে পশ্চিমে দীর্ঘ, প্রায় ২৫ একর আয়তনে একটি জলাশয় আছে। এটি প্রাক মুসলিম আমলে তৈরি তাতে সন্দেহ নেই। দিঘির নাম মিঠাপুকুর সেই নাম অনুসারে স্থানের নাম হয়েছে মিঠাপুকুর। এ মসজিদের চার কোনায় চারটি মিনার আছে। সেগুলি আট কোনাকার তৈরি। মিনারগুলি ছাদের কিছু উপর উঠে ছোট গম্বুজ শেষ। সামনের দেয়ালে তিনটি প্রবেশ প্তহ আছে। উত্ত্র-দকশিনে একটি করে। সামনের দেয়ালে কেন্দ্রীয় প্রবেশ পথ। ভিতরে পশ্চিম দেয়ালে আছে তিনটি মেহরাব। মসজিদের ছাদের উপরে আছে তিনটি কন্দকারে নির্মিত তিনটি সুন্দর গম্বুজ।
হিজাব ইমতিয়াজ আলি
হিজাব ইমতিয়াজ আলি (১৯০৮-১৯৯৯) ছিলেন একজন লেখক, সম্পাদক এবং ডায়রিস্ট। তিনি উর্দু সাহিত্যের একটি সুপরিচিত নাম এবং উর্দু তে রোমান্টিকতার পথিকৃৎ। ১৯৩০ এর দশকে সরকারি পাইলট লাইসেন্স পাওয়ার পরে তিনি প্রথম মুসলিম পাইলট হিসাবেও বিবেচিত হন।
ব্যক্তিগত জীবন
হিজাবের জন্ম হায়দ্রাবাদ (১৯০৮)। তিনি রাজপুত্র হায়দ্রাবাদ দক্ষিণাত্য সালতানাতের অভিজাত পরিবার থেকে এসেছিলেন। হিজাব উর্দু সাহিত্যের একটি বিখ্যাত নাম। তিনি খুব অল্প বয়সেই লেখালেখি শুরু করেছিলেন। তার অন্যতম বিখ্যাত রচনা “মেরি নাটমম মহব্বত” যা উর্দু সাহিত্যে রচিত সেরা প্রেমের গল্প হিসাবে বিবেচিত, বারো বছর বয়সে রচিত হয়েছিল।
১৯৩০-এর দশকে, হিজাব ইমতিয়াজ আলি তাজকে বিয়ে করেন। একজন প্রখ্যাত লেখক এবং সাংবাদিক যিনি অনেকগুলি চলচ্চিত্র, নাটক এবং রেডিও চ্যানেলের জন্য লিখেছিলেন। তিনি তাকে নিয়ে লাহোরে চলে যান। হিজাবের একটি মেয়ে ছিল, ইয়াসমিন তাহির যিনি রেডিও পাকিস্তানের বিখ্যাত কণ্ঠে পরিণত হয়েছিল। হিজাবের নাতি, ফারান তাহির ও আলি তাহির দুজনই অভিনেতা।
বিমান - চালক
হিজাব উড়ান সম্পর্কে উৎসাহী ছিল। তিনি লাহোর ফ্লাইং ক্লাবে প্রশিক্ষণ নিয়েছিলেন এবং ক্লাবটি আয়োজিত অনেক প্রতিযোগিতায়ও অংশ নিয়েছিলেন। ১৯৩৬ সালে হিজাব তার পাইলটের লাইসেন্স পান। ১৯৯৯ সালে 'দ্য ইন্টারন্যাশনাল উইমেন নিউজ' জানিয়েছিল যে বেগম হিজাব ইমতিয়াজ আলী এয়ার পাইলট হিসাবে 'এ' লাইসেন্স প্রাপ্ত ব্রিটিশ সাম্রাজ্যের প্রথম মুসলিম মহিলা হয়েছিলেন। সরলা ঠাকরালকে প্রায়শই প্রথম ভারতীয় পাইলট হিসাবে দাবি করা হয়, তবে সরলা ও হিজাব দু'জনেই একই সময়ে লাইসেন্স পেয়েছিলেন তবে হিজাব প্রথম হয়েছিলেন।
লেখিকা
হিজাব, যার লেখার কর্মজীবন ৬০ বছরেরও বেশি সময় ধরে ছড়িয়েছে, উর্দু সাহিত্যে তাঁর রোমান্টিক গল্পের জন্য পরিচিত। তার গল্পগুলি রোম্যান্স, মহিলা, প্রকৃতি এবং মনোবিজ্ঞানের চারপাশে ঘোরে। তাঁর লেখা প্রায়শই বাস্তবতার সাথে সম্পর্কিত ছিল এবং এতে জীবনের অনেকগুলি চিত্র রয়েছে। তার বারবার শব্দের ব্যবহার এবং বাক্যগুলির একটি অনন্য নির্মাণ, তার লেখায় দাঁড়িয়ে আছে। হিজাবের গল্পগুলি বিভিন্ন গল্প এবং দৃশ্যে একই অক্ষর ব্যবহার করেছিল। তাঁর উপন্যাসগুলির বিখ্যাত এবং স্মরণীয় কয়েকটি চরিত্র হলেন: ডাঃ গার, স্যার হারলে, ডাদি জুবেইদা এবং হাবশান জোনাশ।
অল্প বয়সেই হিজাব লেখক হয়েছিলেন। তিনি তার প্রথম ছোট গল্পটি 9 বছর বয়সে প্রকাশ করেছিলেন। তাঁর গল্পটি 'তেহজীব-ই-নিসওয়ান' এ প্রকাশিত হয়েছিল এবং পাঠকরা উপভোগ করেছেন। তাঁর গল্পগুলি এই যুগের দুটি জনপ্রিয় ম্যাগাজিন প্রকাশিত হয়েছিল, নাম 'তেহজীব-ই-নিজওয়ান' এবং 'ফুল'। তিনি দুটি ম্যাগাজিনের সম্পাদক হিসাবেও কাজ করেছিলেন। 12 বছর বয়সে, হিজাব তার প্রথম উপন্যাস "মেরি নাটামম মোহাব্বত" লিখেছিলেন যা উর্দু ভাষায় রচিত সেরা প্রেমের গল্প হিসাবে বিবেচিত হয়। তাঁর বিখ্যাত কয়েকটি রচনা হলেন লাইল-ও-নিহার, সানুবরের কে সায়ে মে, মেরি নাটামাম মুহব্বত এবং তাসভীর -ই-বোতা'আন । তাকে উপমহাদেশের প্রথম মহিলা হিসাবে বিবেচনা করা হয় যা স্বল্প কাহিনী প্রকাশ করেছিল যা স্বীকৃতি অর্জন করেছিল।
তিনি কয়েকটি ছোট গল্পের সংগ্রহ প্রকাশ করেছিলেন এবং লুইসা মে অ্যালকটের বিখ্যাত উপন্যাস লিটল উইমেন উর্দুতেও অনুবাদ করেছিলেন।
হিজাবও ডায়রিস্ট ছিলেন। তার ডায়েরিগুলি ম্যাগাজিনে প্রকাশিত হত এবং সেগুলির কয়েকটি বই হিসাবে প্রকাশিত হয়েছিল। তাঁর একটি উপন্যাস, মোম্বাটি কে সামনে ( মোমবাতির সামনে) ১৯ Lahore65-এর ভারত-পাক যুদ্ধের সময় লাহোরে তাঁর অভিজ্ঞতার উপর ভিত্তি করে রচিত হয়েছিল। নামটি এসেছে কারণ হিজাব যুদ্ধবিরোধের সময় মোমবাতির আলোতে ডায়েরি লিখতেন। যুদ্ধের অভিজ্ঞতা তাকে পুরস্কারপ্রাপ্ত উপন্যাস পাগল খান (ম্যাডহাউস) লিখতে অনুপ্রাণিত করেছিল, এটি ছিল তাঁর শেষ উপন্যাসও। তিনি মনোবিজ্ঞানী সিগমন্ড ফ্রয়েড অধ্যয়ন অধ্যয়ন করেছিলেন, যা এই উপন্যাসের অনুপ্রেরণা হিসাবে কাজ করে।
প্রকাশনা
তার কয়েকটি সুপরিচিত প্রকাশনা হ'ল
মৃত্যু
১৯৯৯ সালের ১৯ মার্চ লাহোরে নিজ বাড়িতে মারা যান।
নিউটনের মহাকর্ষ সূত্র
১৬৮৭ সালে স্যার আইজাক নিউটন মহাবিশ্বের যে কোন ‌দুটি বস্তুর মধ্যকার আকর্ষণ বলকে একটি সূত্রের সাহায্যে ব্যাখ্যা করতে সমর্থিত হয়েছেন। একে সার্বজনীন অ্যাখ‍্যা দেওয়া হয়েছে।  এটি নিউটনের মহাকর্ষ সূত্র নামে পরিচিত। আইনস্টাইনের আপেক্ষিকতা তত্ত্বের আবিষ্কারের পর মহাকর্ষ সূত্রকে আর সার্বজনীন বলা  চলেনা, তবে মহাকর্ষীয় ধ্রুবকের সার্বিকতা কোনোভাবেই ক্ষুণ্ণ হয় নি।
সূত্র
সূত্রটি হলো: "এই মহাবিশ্বের প্রতিটি বস্তুকণা একে অপরকে নিজের দিকে আকর্ষণ করে এবং এই আকর্ষণ বলের মান বস্তু কণাদ্বয়ের ভরের গুণ ফলের সমানুপাতিক এবং এদের মধ্যবর্তী দূরত্বের বর্গের ব্যাস্তানুপাতিক এবং এই বল বস্তুদ্বয়ের কেন্দ্র সংযোজক সরলরেখা বরাবর ক্রিয়া করে।"
ব্যাখ্যা
চিত্র:NewtonsLawOfUniversalGravitation.svg
মনে করি, m_1 এবং m_2 ভরের ২টি বস্তু পরস্পর r দূরত্বে অবস্থান করছে। নিউটনের সূত্র অনুযায়ী ২টি বস্তু এ পরস্পরকে আকর্ষণ করছে। m_1 বস্তুটি m_2 বস্তুটিকে F_1 বল দ্বারা এবং m_2 বস্তুটি m_1 বস্তুটিকে F_2 বল দ্বারা আকর্ষণ করছে। অর্থাৎ, F_1=F_2। মনে করি, F_1=F_2=F। তাহলে, নিউটনের সূত্র অনুযায়ী,
বা,
এখানে G হচ্ছে মহাকর্ষীয় ধ্রুবক। মহকর্ষীয় ধ্রুবককে বিশ্বজনীন বা সর্বজনীন ধ্রুবক ও বলা হয়ে থাকে। কারণ এই মহাবিশ্বের যেকোন স্থানে এর মান নির্দিষ্ট থাকে এবং স্থান ও সময়ের পরিবর্তনে এর মানের কোন পরিবর্তন ঘটে না। এর মান হচ্ছে,
CGS ইউনিটে, এর মান হলো, হেনরি ক্যাভেন্ডিশ প্রথম G এর মান নির্ধারণ করার জন্য একটি পরীক্ষা করেন, যদিও তিনি G এর মান গণনা করেননি। এভাবেই নিউটনের মহাকর্ষীয় তত্ত্ব প্রথম ল্যাবরেটরি পরীক্ষীত হয়। মহাকর্ষ সূত্রানুসারে আমরা দেখতে পাই, নির্দিষ্ট দূরত্বে অবস্থিত দুটি বস্তুর ভরের গুণফল দ্বিগুন হলে বল দ্বিগুন হবে, ভরের গুণফল তিনগুণ হলে বল তিনগুণ হবে। আর নির্দিষ্ট ভরের দুটি বস্তুর দূরত্ব দ্বিগুন করলে বল এক-চতুর্থাংশ হবে, দূরত্ব তিনগুণ করলে বল নয় ভাগের এক ভাগ হবে দূরত্ব চারগুণ করলে বল হবে ষোল ভাগের এক ভাগ।
মহাকর্ষীয় ধ্রুবক
একক ভরের দুইটি বস্তু একক দুরত্ব থেকে যে বলে পরস্পরকে আকর্ষণ করে,তাকে মহাকর্ষীয় ধ্রুবক বলে। মহাকর্ষীয় ধ্রুবককে G দ্বারা প্রকাশ করা হয়। G-এর আদর্শ মান ৬.৬৭৩ × ১০−১১ N m2 kg−2। এর প্রকৃত মান ৬.৬৭২৫৯ × ১০−১১ N m2 kg−2।
মহাকর্ষ সূত্রের ভেক্টর রূপ
thumb|left|200px|ম্যাক্রোস্কপিক দৃশ্যানুযায়ী পথিবীর ওপর অন্য বস্তুর মাধ্যাকর্ষণ thumb|222px|left| এখানে একটি পৃষ্ঠের ওপর মাধ্যাকর্ষণ দেখানো হয়েছে,যেখানে পৃথিবীর বৃত্তচাপ অনুল্লেখ্য এবং বলের ক্রিয়া রেখা পরস্পরের সমান্তরাল ধরা হয়েছে। ক্রিয়া রেখা পৃথিবীর কেন্দ্র বরাবর ক্রিয়া করছে।
জাপানি উইকিপিডিয়া
ইতিহাস
২০০১ সালে ইংরেজির বাইরে তিনটি উইকিপিডিয়া চালু করা হয় - জার্মান উইকিপিডিয়া, কাতালান উইকিপিডিয়া এবং জাপানী উইকিপিডিয়া। জাপানী উইকিপিডিয়ার প্রথম ঠিকানা ছিলো https://web.archive.org/web/20010405154539/http://nihongo.wikipedia.com/ । প্রথম দিকে সফটওয়্যারে জাপানী শব্দ কাজ না করায় সকল নিবন্ধ লাতিন অক্ষর অথবা রোমাজিতে লেখা হতো। প্রথম নিবন্ধের নাম ছিলো নিহংগো নো ফুনিমেকুসু। ডিসেম্বর পর্যন্ত মাত্র দুটি নিবন্ধ তৈরী হয় জাপানি উইকিতে।
বিস্তার
৩১ জানুয়ারি ২০০৩ জাপানের অনলাইন ম্যাগাজিন উইয়ার্ড নিউজ তাদের জাপানী ভাষার সংস্করণে উইকিপিডিয়া নিয়ে সংবাদ প্রকাশ করে। ফলে জাপানী উইকিপিডিয়ার অবদানকারীর সংখ্যা বৃদ্ধি পায় এবং অনেক পাতা অনুবাদিত ও তৈরী হয়।
১২ ফেব্রুয়ারি ২০০৩ সালে জাপানী উইকিপিডিয়ায়য় ১০০০ তম নিবন্ধ তৈরি হয়, দুই বছর আগে ইংরেজি উইকিপিডিয়া এই মাইলফলক স্পর্ষ করে। এই অর্জনের প্রেক্ষিতে স্লাশডট জাপান একটি নিবন্ধ প্রকাশ করে জাপানী উইকিপিডিয়া সম্পর্কে। অল্প কিছুদিনের মধ্যে অবদানকারীর সংখ্যা দ্বিগুণ হয়ে যায়। পদার্থ, জীববিজ্ঞান, তথ্যপ্রযুক্তি,  সাহিত্য, সংগীত,  খেলা, তারকাদের নিয়ে প্রচুর নিবন্ধ তৈরি হয়।
পুরস্কার
২০০৪ সালের সেপ্টেম্বর মাসে জাপানী উইকিপিডিয়া "2004 Web Creation Award Web-Person Special Prize" পুরস্কার লাভ করে জাপান এডভার্টাইজারস এসোসিয়েশন থেকে। সাধারনত এই পুরস্কার জাপানী ওয়েবে উল্লেখযোগ্য অবদান রাখার জন্য ব্যক্তি বিশেষকে দেওয়া হয়। জাপানী উইকির পক্ষে দীর্ঘদিন কাজ করা এক উইকিপিডিয়ান পুরস্কার গ্রহণ করে।
মোঃ সাইদুর রহমান (অধ্যাপক)
মোঃ সাইদুর রহমান (জন্ম ২১ ডিসেম্বর ১৯৬৬) একজন কম্পিউটার বিজ্ঞানী, গ্রাফ তাত্ত্বিক এবং বাংলাদেশ প্রকৌশল ও প্রযুক্তি বিশ্ববিদ্যালয়ের অধ্যাপক। তিনি প্ল্যানার গ্রাফ ড্রইং বইয়ের একজন লেখক। গ্রাফ অঙ্কন, গ্রাফ অ্যালগরিদম, গণনা জ্যামিতি এবং তাত্ত্বিক কম্পিউটার বিজ্ঞানের বিভিন্ন শাখায় তাঁর অবদানের জন্য তিনি পরিচিত। তার ছাত্র মোঃ ইকবাল হোসেনের সাথে তিনি এম্বেডেড প্ল্যানার গ্রাফগুলিতে গুড স্প্যানিং ট্রি নামে পরিচিত শাখার বিস্তৃত আকর্ষণীয় কাঠামোর সংজ্ঞা দিয়েছিলেন। তিনি প্ল্যানার গ্রাফ ড্রইং বইয়ের জন্য তিনি জনপ্রিয়।
শিক্ষা
মোঃ সাইদুর রহমান ১৯৯৯ সালে জাপানের তোহোকু বিশ্ববিদ্যালয়ের ডক্টর টাকাও নিশিজেকির তত্ত্বাবধানে গ্রাফ অঙ্কন অ্যালগরিদম সম্পর্কিত বিষয়ে তার পিএইচডি ডিগ্রি অর্জন করেছেন। তিনি ২০০১-২০০৪ সময়কালে জেএসপিএস পোস্টডক্টোরাল ফেলো এবং তোহোকু বিশ্ববিদ্যালয়ে সহযোগী অধ্যাপক হিসাবেও কাজ করেছিলেন। এরপরে ১৯৯২ সালে তিনি বাংলাদেশ প্রকৌশল ও প্রযুক্তি বিশ্ববিদ্যালয়, বাংলাদেশ থেকে প্রকৌশল বিষয়ে স্নাতকোত্তর শেষ করেছেন।
পেশা
মোঃ সাইদুর রহমান ১৯৯১ সালে বাংলাদেশ প্রকৌশল ও প্রযুক্তি বিশ্ববিদ্যালয়ে যোগদান করেন। পিএইচডি করার পরে তিনি ২০০৪ সালে বাংলাদেশ প্রকৌশল ও প্রযুক্তি বিশ্ববিদ্যালয়ে (বুয়েট) ফিরে আসেন এবং ২০০৫ সালে কম্পিউটার ইঞ্জিনিয়ারিং ও ইঞ্জিনিয়ারিং বিভাগ, বাংলাদেশ প্রকৌশল ও প্রযুক্তি বিশ্ববিদ্যালয়ে স্নাতক এবং স্নাতক শিক্ষার্থীদের সমন্বয়ে একটি গবেষণা গ্রুপ গঠন করেন এবং তিনি তার গবেষণা শুরু করেন। সেই থেকে তিনি গ্রাফ অ্যালগরিদম এবং অ্যাপ্লিকেশনগুলোর বিভিন্ন ক্ষেত্রে গবেষণা করছেন।
ডাঃ টাকাও নিশিজেকীর সাথে একত্রে রহমান একটি স্নাতক পাঠ্যপুস্তক প্ল্যানার গ্রাফ ড্রইং লিখেছিলেন, যা ২০০৪ সালে ওয়ার্ল্ড সায়েন্টিফিকে প্রকাশিত হয়েছিল। তিনি স্প্রিজার এর ২০১৭ সালে প্রকাশিত একটি স্নাতক পাঠ্যপুস্তক বেসিক গ্রাফ থিওরি রচনা করেছিলেন।
বের্মেহো নদী
thumb|left|270px বের্মেহো নদী (স্পেনীয় ভাষায়: Río Bermejo) দক্ষিণ-মধ্য দক্ষিণ আমেরিকার একটি নদী। নদীটি দক্ষিণ-পূর্ব বলিভিয়াতে উৎপত্তি লাভ করে আর্জেন্টিনার ভেতর দিয়ে পারাগুয়াই নদীর দিকে অগ্রসর হয়েছে এবং লাস পালমাস শহরের উত্তরে, পারাগুয়াই ও পারানা নদীদ্বয়ের মিলনস্থলের সামান্য উত্তরে, পারাগুয়াই নদীর সাথে মিলিত হয়েছে। বের্মেহো নদীটি ১৪৫০ কিলোমিটার দীর্ঘ এবং এর গতিপথের মধ্যভাগ, যা স্থানীয় উইচি ভাষাতে তেউকো নদী নামে পরিচিত এবং যার দৈর্ঘ্য নদীর মোট দৈর্ঘ্যের অর্ধেকেরও বেশি, বছরের ছয় মাস ভারী মালামাল পরিবহনের উপযোগী।
মোঃ সাইদুর রহমান (অধ্যাপক)
ওয়ালকম
২০০৭ সালে, বাংলাদেশ একাডেমি অফ সায়েন্সেসের (বিএএস) সহায়তায় রহমান আলগোরিদম এবং গণনা সম্পর্কিত আন্তর্জাতিক কর্মশালা চালু ও প্রতিষ্ঠায় অগ্রণী ভূমিকা পালন করেছিলেন। তিনি গ্রাফ অ্যালগরিদম এবং অ্যাপ্লিকেশনগুলোর বিভিন্ন ক্ষেত্রে গবেষণা করছেন।
পুরস্কার ও সম্মাননা
তুলনামূলকভাবে অল্প বয়সেই তিনি বাংলাদেশ বিজ্ঞান একাডেমি (বিএএস) এর সহযোগী হিসাবে স্বীকৃতি অর্জন করেছিলেন। মোঃ সাইদুর রহমান ২০০৪ সালে গ্রাফ অঙ্কন অ্যালগরিদমে তার বিশেষ অবদানের জন্য তিনি একটি তথ্য প্রযুক্তি পুরস্কার পেয়েছেন । রহমান জুনিয়র গ্রুপে বাংলাদেশ একাডেমি অফ সায়েন্সেস (বিএএস) স্বর্ণপদক, এবং বিশ্ববিদ্যালয় মঞ্জুরী কমিশন অ্যাওয়ার্ড ২০০৪ পেয়েছেন।
নগর কীর্তন
নগর কীর্তন (সংস্কৃত: नगर कीर्तन) অথবা নগর সংকীর্তন, ভারতীয় ধর্মের ঐতিহ্য যা কোনো গোষ্ঠী পবিত্র স্তোত্র গাইতে গাইতে মিছিল করে আবাসিক এলাকা প্রদক্ষিণ করাকে বোঝানো হয়।
চৈতন্য মহাপ্রভুকে দেওয়া হয় নগর কীর্তনের প্রথা প্রবর্তনের কৃতিত্ব, যার মধ্যে ছিল শুধু কৃষ্ণের জন্য নিবেদিত গীতিকবিতা গাওয়া এবং মিছিলের আকারে শহরের রাস্তায় বারবার জপ করে নগর পরিভ্রমণ করা।
হিন্দুধর্ম
হিন্দুধর্মে, বাঙালি সাধক চৈতন্য মহাপ্রভু কীর্তন (স্তোত্রের সম্মিলিত আবৃত্তি) এবং নগর কীর্তনের (ধর্মীয় মিছিলের আকারে কীর্তন) মাধ্যমে ভক্তির ধারণা, বা ব্যক্তিগত ঈশ্বরের প্রতি ভক্তি প্রচার করেন, এবং প্রথাটি প্রবর্তনের জন্য বৈষ্ণব ঐতিহ্যকে কৃতিত্ব দেওয়া হয়।  চৈতন্যের মণ্ডলী গাওয়া লোক সুরে করা হয়েছিল এবং এর সাথে ঢোল ও ঝাঁকির উচ্ছল উচ্ছ্বাস ছিল।
২০২১ সালের ফেব্রুয়ারিতে রঘু লীলা স্কুল অফ মিউজিকের দক্ষিণ কন্নড় অশ্বথপুরার শ্রী সীতা রাম মন্দিরে নগর সংকীর্তনের ভিডিও সোশ্যাল মিডিয়ায় লক্ষ লক্ষ ভিউ সহ ভাইরাল হয়েছিল।
শিখধর্ম
নগর কীর্তন, শিখধর্মে, বৈশাখী উৎসবে প্রথাগত। ঐতিহ্যগতভাবে, শোভাযাত্রার নেতৃত্ব দেওয়া হয় জাফরান পরিহিত পাঞ্জ পিয়েরে (গুরুর পাঁচজন প্রিয়), যাদের অনুসরণ করা হয় গুরু গ্রন্থ সাহিব, পবিত্র শিখ ধর্মগ্রন্থ, যা একটি ভাসমান স্থানে রাখা হয়।
সাধারণত, শোভাযাত্রার সদস্যরা প্রদর্শিত শাস্ত্রের প্রতি শ্রদ্ধাশীল হন। একইভাবে, অনেকে তাদের মাথা ঢেকে রাখে ও জাফরান বা কমলা রঙ করে। শোভাযাত্রার আগে রাস্তা পরিস্কার করা হয় সেবাদারেরা। দর্শনার্থীরা শাস্ত্রের কাছে মাথা নত করে। শাস্ত্র অনুসরনকারী ভাসা বা মিছিলের আশেপাশের স্থির পয়েন্ট থেকে তাদের খাদ্য সরবরাহ করা যেতে পারে। মঙ্গল শোভাযাত্রাটি গুরুদুয়ারায় আরদাস (প্রার্থনা) দিয়ে শেষ হয়।